uagtsom fremkaldelse af forsikringsbegivenheden
Uagtsom fremkaldelse af forsikringsbegivenheden er, når den sikrede fremkalder forsikringsbegivenheden ved en uagtsomhed, der under de foreliggende omstændigheder må betegnes som grov, skal det under hensyn til skyldgraden og omstændighederne i øvrigt afgøres, om erstatning skal ydes og i bekræftende fald med hvilket beløb. Ved livsforsikring og ansvarsforsikring hæfter forsikringsselskabet dog fuldt ud, jf. Forsikringsaftalelovens § 18.
Det kan ikke med retsvirkning aftales, at forsikringsselskabet skal være fri for ansvar, hvis forsikringsbegivenheden er fremkaldt ved en uagtsomhed, der ikke kan betegnes som grov. Denne bestemmelse er ikke til hinder for, at det aftales, dels at forsikringsselskabet skal være fri for ansvar for forsikringsbegivenheder, som den sikrede har forårsaget under selvforskyldt beruselse, dels at selskabet kan afkorte indtil 5 pct. i erstatningen, hvis forsikringsbegivenheden er fremkaldt ved en uagtsomhed, der ikke kan betegnes som grov, jf. Forsikringsaftalelovens § 20.